text: 66. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2024/28 Ιαν. 1992/18 Φεβρ. 1992 (ΦΕΚ Α΄ 24) (Άρθρ. 1 του Νόμ. 1266/82) Άρση περιορισμών στη χορήγηση συναλλάγματος για τη μεταφορά στο εξωτερικό μισθωμάτων ακινήτων. Αφού έλαβε υπόψη: α)Το άρθρ. 1 του Νόμ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις», β)το άρθρ. Ι του Α.Ν. 1704/1939, γ)την απόφ. ΝΕ 1301/3/20.11.63, όπως ισχύει, δ)τη σκοπιμότητα απελευθέρωσης των τρεχουσών συναλλαγών με το εξωτερικό, αποφάσισε τα ακόλουθα: 1.Τροποποιούνται οι διατάξεις της απόφ. ΝΕ 1301/3/20.11.63 (παρ. Ι εδάφ. β) όπως ισχύει, και αίρονται οι περιορισμοί που αφορούν στη χορήγηση, συναλλάγματος για τη μεταφορά στο εξωτερικό των καθαρών, μετά την εκπλήρωση των σχετικών φορολογικών υποχρεώσεων, μισθωμάτων ακινήτων δικαιούχοι των οποίων είναι φυσικά ή νομικά πρόσωπα εγκατεστημένα μονίμως στο εξωτερικό. 2.Μισθώματα που αφορούν χρονικές περιόδους πριν από την κοινοποίηση της παρούσας Πράξης και έχουν κατατεθεί σε δεσμευμένους λογαριασμούς με βάση τον Α.Ν. 1704/39 επιτρέπεται να εξαχθούν σε 3 ισόποσες ετήσιες δόσεις, αρχής γενομένης από Ι Μαρτ. 1992. 3.Οι εξουσιοδοτημένες τράπεζες μέσω των οποίων θα πραγματοποιείται η εξαγωγή συναλλάγματος υποχρεούνται να ελέγχουν την αυθεντικότητα των συναλλαγών. 4.Ανατίθεται στη Διεύθυνση Ελέγχου Εφαρμογής Συναλλαγματικών Κανόνων της Τράπεζας της Ελλάδος η διενέργεια κατασταλτικού ελέγχου για την τήρηση των διατάξεων της παρούσας Πράξης. 5.Οι λοιπές διατάξεις της απόφ. ΝΕ 1301/3/ 20.11.63, όπως ισχύει, παραμένουν αμετάβλητες. 26.Β.α.65-66 Προστασία του Νομίσματος 